Preskaŭ ĉiuj programeroj de BET-55 okazos en universitata domo (Nemuno str. 33). Kelkaj programeroj, ekzemple, solena inaŭguro kaj kelkaj vesperaj koncertoj okazos en la urba Komunuma (Kultura) centro – Kranto str. 28.
#000002
Inter la ĉefa BET-ejo, urba busa stacio, ĉiuj loĝlokoj kaj urba kultura centro eblas veturi per urba busa transporto. Dum la registrado ĉiu ricevos la urboplanon kun indikitaj konkretaj urbaj busoj por veturi inter diversaj lokoj.
La partoprenantoj organizite manĝos en kafejo de urba scienca kaj teknologia parko (J. Žemgulio str. 46)
#000003
La 5a kaj la 6a de julio estas alventagoj, homoj venos en tre diversa tempo. Pro tio la unua servo en la kafejo estas la matenmanĝo la 7an de julio, la lasta servo estas la matenmanĝo la 14an de julio. La menuo estas egala por ĉiuj, vegetaranoj havos apartan menuon.
#000006
Panevėžys estas atingebla buse kaj automobile. Tiuj, kiuj unue venos al Vilno aviadile, trajne aŭ buse, unue iru al la busa stacio (la trajna kaj la busa stacidomoj en Vilno estas apude, de la flughaveno necesas veturi buse), de la busa stacio uzu busojn al Panevėžys – ili forveturas proksimume ĉiun duonhoron ekde 6h10 (la unua frumatene) ĝis 19h40 horo (la lasta buso vespere). La horaro de busoj estas ĉi-tie: La busoj forveturas de la kajo No26 (ĉefa), ankaŭ de No25 kaj No27. Depende de la buso kaj itinero la vojaĝo daŭras ekde 1 horo 45 minutoj ĝis la 2 horoj 35 minutoj. La prezo de la busbileto estas inter 11 kaj 12 eŭroj. La biletoj estas anticipe aĉeteblaj en kasoj de la busa stacidomo aŭ en la busoj mem.
#000007
Eblas ankaŭ flugi al Rigo, la ĉefurbo de Latvio, kaj de tie per buso veturi al Panevėžys.
#000008
Tiuj, kiuj venas aviadile al Vilno, Kaŭno aŭ Rigo, povas anticipe mendi busan transporton rekte de la koncerna flughaveno al Panevėžys en ajna tempo. Tion faru pere de la firmao . Tia vojaĝo kostas ekde 16 ĝis 20 eŭroj por unu persono. Tiuokaze oni renkontos vin en la flughaveno kaj veturigos ĝis la indikita loko en Panevėžys.
#000009
La 5an kaj la 6an de julio en la busa stacidomo de Panevėžys deĵoros membroj de la Organiza Komitato de BET-55; ili renkontos vin en la stacidomo kaj akompanos ĝis la ĉefa BET-ejo.
#000010
Ekde la 1a de julio la Organiza Komitato de BET-55 funkcios en Panevėžys, en la administrejo de la universitato (Nemuno str.33). La numero de la poŝtelefono de la prezidanto de la Organiza komitato, Povilas Jegorovas estas +370 687 12219. La retadreso: . Ĉiujn aktualajn informojn pri BET-55 eblas trovi en ties retejo 
#000011
La 5an kaj la 6an de julio ekde 9h00 ĝis la 22h00 en la administrejo de la universitato (Nemuno str.33) okazos la registrado de la partoprenantoj de BET-55, loĝigo, eblos ricevi diversajn informojn. Dum la registrado vi ricevos pakaĵon kun diversa materialo: “Libro por BET-ano”, gvidlibreto pri Panevėžys, karto kun via loĝdomo kaj ĉambro, kuponojn por manĝado k. s. Ĉiuj, kiuj ne pagis anticipe la aliĝkotizon, loĝadon kaj manĝadon, aŭ pagis neplene, dum la registrado devos pagi ĉion konforme al siaj kategorio kaj periodo. Nealiĝintaj personoj plenigos la aliĝilojn kaj pagos surloke. Malfruintoj povos registri sian partoprenon en BET-55 dum postaj tagoj. La registriĝo por la ekskursoj okazos aparte sabate kaj dimanĉe dum la anoncotaj horoj. Ĉiuj ekskursoj estas pagendaj aparte.
#000012
La 7an de julio (dimanĉe) komenciĝos la laborprogramo de BET-55, kaj estas antaŭvidita organiza tempo por diversaj programeroj kaj por prepariĝo al la solena inaŭguro de BET-55.
#000013
La solena inaŭguro de BET-55 okazos la 7-an de julio (dimanĉe) je la 15a horo en la ĉefa salono de la urba Komunuma (kultura) centro (Kranto str. 28). Bonvolu veni kelkajn minutojn antaŭ la inaŭguro.
#000014
La solena fermo de BET-55 okazos la 13an de julio (sabate) je 16h30 en la ĉefa salono de la administrejo de la universitato (Nemuno str.33).
#000015
La programo de BET-55 estos tre intensa, riĉa kaj interesa.
#000018
Ĉiutage aperos la kvarpaĝa kolorplena gazeto de BET-55 Abelo. Ĝin kompilos kaj redaktos Stano Marček (). En la gazeto vi trovos ĉiujn aktualaĵojn, informojn, anoncojn pri la salonoj de la programeroj, eventualajn ŝanĝojn de la programo, precizigojn, priskribon de BET-55, fotojn k. s. Uzu la gazeton por viaj anoncoj kaj proponoj, informu en ĝi pri la okazintaj programeroj k. s. Ĝi estas Via gazeto, tial bonvolu anticipe prepariĝi al kunlaboro kun ĝi. Entute aperos ok numeroj de la gazeto – la unua jam la 6an de julio (sabate), la lasta – la 13an de julio (ankau sabate). La gazeto aperos papare kaj ankaŭ rete en la retejo de BET-55. Aktualajn informojn eblos trovi ankaŭ sur la anonctabulo ĉe la akceptejo.
#000019
La laborlingvo de BET-55 estas Esperanto.
Dum BET-55 funkcios kelkaj ekspozicioj.
La monon eblas ŝanĝi en urbaj bankoj. En Litovio funkcias eŭro.
La elektra tensio en Litovio estas 220-volta.
La Organiza Komitato de BET-55 petas Vin esti atentemaj, toleremaj, disciplinemaj, akurataj kaj ĝustatempaj.
La adresaro de la partoprenantoj de BET-55 estas en ties retejo, tial ĝi ne estos presita surpapere.
#000020
Prepariĝu aktive labori dum BET-55. La sukceso de la aranĝo dependas de ĉiuj partoprenantoj.
#000021
La Organiza Komitato de BET-55
#000022
Pliaj informoj pri BET-55 estas troveblaj en nia retejo.
#000023